Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ όσον αφορά τη σύναψη συμφωνίας μεταξύ της Ευρωπαϊκής Κοινότητας και της Ρωσικής Ομοσπονδίας που τροποποιεί τη συμφωνία μεταξύ της Ευρωπαϊκής Κοινότητας Άνθρακα και Χάλυβα και της κυβέρνησης της Ρωσικής Ομοσπονδίας σχετικά με το εμπόριο ορισμένων προϊόντων χάλυβα.

(υποβληθείσα από την Επιτροπή)

AITIOΛΟΓΙΚΗ ΕΚΘΕΣΗ

Η Ευρωπαϊκή Κοινότητα Άνθρακα και Χάλυβα και η κυβέρνηση της Ρωσικής Ομοσπονδίας συνήψαν στις 9 Ιουλίου 2002 συμφωνία σχετικά με το εμπόριο ορισμένων προϊόντων χάλυβα.

Το εγκεκριμένο πρακτικό αριθ. 2 της συμφωνίας προβλέπει ότι, εφόσον υπάρξει πρόβλημα ανάλογο με εκείνο που διαπιστώθηκε κατά τις διαπραγματεύσεις που κατέληξαν στην συμφωνία (δηλαδή καταστρατήγηση της συμφωνίας με την εξαγωγή κεκραμένων προϊόντων βοριούχου χάλυβα που δεν καλύπτονται από την συμφωνία, σε τιμές ανταγωνιστικές με εκείνες των μη κεκραμένων προϊόντων χάλυβα που καλύπτονται από την συμφωνία), τα συμβαλλόμενα μέρη θα αρχίσουν διαβουλεύσεις με σκοπό την εξεύρεση αποδεκτής λύσης. Το εν λόγω πρόβλημα ανέκυψε πράγματι και τα συμβαλλόμενα μέρη ξεκίνησαν διαβουλεύσεις. Ως εκ τούτου, τα συμβαλλόμενα μέρη συμφώνησαν να παρατείνουν το πεδίο κάλυψης των προϊόντων από την συμφωνία, με αντίστοιχα ποσοτικά όρια και συνήψαν μια νέα συμφωνία που τροποποιεί την εν λόγω συμφωνία.

Με την παρούσα πρόταση απόφασης του Συμβουλίου εγκρίνεται η νέα συμφωνία.

2003/0192 (ACC)

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ όσον αφορά τη σύναψη συμφωνίας μεταξύ της Ευρωπαϊκής Κοινότητας και της Ρωσικής Ομοσπονδίας που τροποποιεί τη συμφωνία μεταξύ της Ευρωπαϊκής Κοινότητας Άνθρακα και Χάλυβα και της κυβέρνησης της Ρωσικής Ομοσπονδίας σχετικά με το εμπόριο ορισμένων προϊόντων χάλυβα

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133,

την πρόταση της Επιτροπής [1],

[1] ΕΕ C [...], [...], σ. [...].

Εκτιμώντας εξής:

(1) Η συμφωνία εταιρικής σχέσης και συνεργασίας για την εγκαθίδρυση εταιρικής σχέσης μεταξύ των Ευρωπαϊκών Κοινοτήτων και των κρατών μελών τους, αφενός, και της Ρωσικής Ομοσπονδίας, αφετέρου [2], τέθηκε σε ισχύ την 1η Δεκεμβρίου 1997.

[2] ΕΕ L 327 της 28.11.1997, σ. 3

(2) Το άρθρο 21 της συμφωνίας εταιρικής σχέσης και συνεργασίας ορίζει ότι το εμπόριο προϊόντων που καλύπτει η συνθήκη για την ίδρυση της Ευρωπαϊκής Κοινότητας Άνθρακα και Χάλυβα (εφεξής καλούμενη «ΕΚΑΧ») διέπεται από τις διατάξεις του τίτλου ΙΙΙ, πλην των διατάξεων του άρθρου 15, και από τις διατάξεις συμφωνίας.

(3) Στις 9 Ιουλίου 2002, η ΕΚΑΧ και η κυβέρνηση της Ρωσικής Ομοσπονδίας συνήψαν συμφωνία σχετικά με το εμπόριο ορισμένων προϊόντων χάλυβα [3], η οποία εγκρίθηκε εξ ονόματος της ΕΚΑΧ με την απόφαση της Επιτροπής 2002/603/ΕΚΑΧ της 8ης Ιουλίου 2002 [4].

[3] ΕΕ L 195 της 24.7.2002, σ. 55

[4] ΕΕ L 195 της 24.7.2002, σ. 54

(4) Η συνθήκη ΕΚΑΧ έληξε στις 23 Ιουλίου 2002.τα μέρη συμφώνησαν δυνάμει του άρθρου 10 παράγραφος 2 της προαναφερόμενης συμφωνίας ότι η συμφωνία θα παραμείνει σε ισχύ και μετά την ημερομηνία αυτή καθώς και όλα τα δικαιώματα και οι υποχρεώσεις των μερών που απορρέουν από αυτή.

(5) Τα μέρη άρχισαν διαβουλεύσεις όπως προβλέπεται στο εγκεκριμένο πρακτικό αριθ. 2 της προαναφερθείσας συμφωνίας και κατέληξαν στο συμπέρασμα ότι η κάλυψη των προϊόντων από την συμφωνία πρέπει να επεκταθεί για να συμπεριλάβει επίσης τις ομάδες προϊόντων SA 5 και SA 6, με τον καθορισμό αντίστοιχων ποσοτικών ορίων,

ΑΠΟΦΑΣΙΖΕΙ:

Άρθρο 1

1. Η συμφωνία μεταξύ της Ευρωπαϊκής Κοινότητας και της κυβέρνησης της Ρωσικής Ομοσπονδίας που τροποποιεί τη συμφωνία μεταξύ της ΕΚΑΧ και της κυβέρνησης της Ρωσικής Ομοσπονδίας σχετικά με το εμπόριο ορισμένων προϊόντων χάλυβα εγκρίνεται εξ ονόματος της Ευρωπαϊκής Κοινότητας.

2. Το κείμενο της συμφωνίας [5] επισυνάπτεται στην παρούσα απόφαση.

[5] Βλέπε σελίδα x της παρούσας Επίσημης Εφημερίδας.

Άρθρο 2

Ο Πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν τη συμφωνία που αναφέρεται στο άρθρο 1.

Βρυξέλλες, [...]

Για το Συμβούλιο

Ο Πρόεδρος

ΣΥΜΦΩΝΙΑ μεταξύ της Ευρωπαϊκής Κοινότητας και της κυβέρνησης της Ρωσικής Ομοσπονδίας που τροποποιεί τη συμφωνία μεταξύ της Ευρωπαϊκής Κοινότητας Άνθρακα και Χάλυβα και της κυβέρνησης της Ρωσικής Ομοσπονδίας σχετικά με το εμπόριο ορισμένων προϊόντων χάλυβα

Η ΕΥΡΩΠΑΪΚΗ ΚΟΙΝΟΤΗΤΑ,

αφενός, και

Η ΚΥΒΕΡΝΗΣΗ ΤΗΣ ΡΩΣΙΚΗΣ ΟΜΟΣΠΟΝΔΙΑΣ,

αφετέρου,

μέρη της παρούσας συμφωνίας,

Εκτιμώντας τα εξής: Τα συμβαλλόμενα μέρη επιθυμούν να προαγάγουν την απρόσκοπτη και ισόρροπη ανάπτυξη του εμπορίου των προϊόντων χάλυβα μεταξύ της Ευρωπαϊκής Κοινότητας (εφεξής καλούμενη "η Κοινότητα") και της Ρωσικής Ομοσπονδίας (εφεξής καλούμενη "Ρωσία").

Η συμφωνία εταιρικής σχέσης και συνεργασίας για την εγκαθίδρυση εταιρικής σχέσης μεταξύ των Ευρωπαϊκών Κοινοτήτων και των κρατών μελών τους, αφενός, και της Ρωσικής Ομοσπονδίας, αφετέρου, τέθηκε σε ισχύ την 1η Δεκεμβρίου 1997.

Το άρθρο 21 της συμφωνίας εταιρικής σχέσης και συνεργασίας ορίζει ότι το εμπόριο προϊόντων που καλύπτει η συνθήκη για την ίδρυση της Ευρωπαϊκής Κοινότητας Άνθρακα και Χάλυβα (εφεξής καλούμενη «ΕΚΑΧ») διέπεται από τις διατάξεις του τίτλου ΙΙΙ, πλην των διατάξεων του άρθρου 15, και από τις διατάξεις συμφωνίας.

Η ΕΚΑΧ και η κυβέρνηση της Ρωσικής Ομοσπονδίας συνήψαν στις 9 Ιουλίου 2002 συμφωνία σχετικά με το εμπόριο ορισμένων προϊόντων χάλυβα, εφεξής καλούμενη «η συμφωνία».

Η συνθήκη ΕΚΑΧ έληξε στις 23 Ιουλίου 2002. τα δικαιώματα και οι υποχρεώσεις που απορρέουν από τις συμφωνίες που έχει συνάψει η ΕΚΑΧ μεταβιβάζονται στην ΕΚ. η προαναφερόμενη συμφωνία δεν επηρεάζεται από την εν λόγω λήξη ισχύος, όπως ορίζεται περαιτέρω στο άρθρο 10 της συμφωνίας.

Προκειμένου να απαντήσουν στις ανησυχίες που εκφράστηκαν στην Κοινότητα με την μεγάλη αύξηση των εισαγωγών στην Κοινότητα κεκραμένων προϊόντων βοριούχου χάλυβα από τη Ρωσία, τα μέρη άρχισαν διαβουλεύσεις όπως προβλέπεται στο εγκεκριμένο πρακτικό αριθ. 2 της προαναφερθείσας συμφωνίας και κατέληξαν στο συμπέρασμα ότι η κάλυψη των προϊόντων από την συμφωνία πρέπει να επεκταθεί για να συμπεριλάβει επίσης τις ομάδες προϊόντων SA 5 και SA 6.

ΑΠΟΦΑΣΙΣΑΝ να συνάψουν την παρούσα συμφωνία και, προς το σκοπό αυτό, όρισαν πληρεξουσίους:

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ:

Η ΚΥΒΕΡΝΗΣΗ ΤΗΣ ΡΩΣΙΚΗΣ ΟΜΟΣΠΟΝΔΙΑΣ:

ΟΙ ΟΠΟΙΟΙ ΣΥΜΦΩΝΗΣΑΝ ΣΤΑ ΑΚΟΛΟΥΘΑ:

Άρθρο 1

Η συμφωνία τροποποιείται ως ακολούθως:

1. Το παράρτημα Ι της συμφωνίας αντικαθίσταται από το συνημμένο παράρτημα Ι.

2. Το παράρτημα ΙΙ της συμφωνίας αντικαθίσταται από το συνημμένο παράρτημα ΙΙ.

Άρθρο 2

Τα μέρη συμφωνούν ότι από την 1.1.2003 έως την ημερομηνία έναρξης ισχύος της παρούσας συμφωνίας, οι εισαγωγές προϊόντων που υπάγονται στις ομάδες προϊόντων SA 5 και SA 6, όπως ορίζονται στο συνημμένο παράρτημα Ι, από τη Ρωσία στην Κοινότητα, αφαιρούνται από τα ποσοτικά όρια για τις εν λόγω ομάδες προϊόντων για το 2003 που καθορίζονται στο παράρτημα ΙΙ.

Άρθρο 3

Για τις εισαγωγές στην Κοινότητα, προϊόντων που υπάγονται στις ομάδες προϊόντων SA 5 και SA 6 και συνοδεύονται από έγγραφο επιτήρησης [6] εκδοθέν πριν από την ημερομηνία έναρξης ισχύος της παρούσας συμφωνίας δεν απαιτείται άδεια εισαγωγής, όπως αναφέρεται στη συμφωνία, και ιδίως στο άρθρο 9 παράγραφος 2 του πρωτοκόλλου Α.

[6] εκδοθέν σύμφωνα με τον κανονισμό αριθ. 76/2002 της Επιτροπής (ΕΕ L 16, της 18.1.2002, σ. 3.), όπως τροποποιήθηκε τελευταία με τον κανονισμό (ΕΚ) αριθ. 2385/2002 της Επιτροπής (ΕΕ L 358 της 31.12.2000, σ. 125).

Άρθρο 4

Η παρούσα συμφωνία αρχίζει να ισχύει την ημέρα της υπογραφής της.

Άρθρο 5

Η παρούσα συμφωνία συντάσσεται σε δύο αντίτυπα στην αγγλική, γαλλική, γερμανική, δανική, ελληνική, ισπανική, ιταλική, ολλανδική, πορτογαλική, σουηδική, φινλανδική και ρωσική γλώσσα και όλα τα κείμενα είναι εξίσου αυθεντικά.

Έγινε στ [...] στ [...].

Για την Ευρωπαϊκή Κοινότητα

Για την κυβέρνηση της Ρωσικής Ομοσπονδίας

ΠΑΡΑΡΤΗΜΑ Ι

>ΘΕΣΗ ΠIΝΑΚΑ>

ΠΑΡΑΡΤΗΜΑ II

ΠΟΣΟΤΙΚΑ ΟΡΙΑ

(σε τόνους)

>ΘΕΣΗ ΠIΝΑΚΑ>

Σημειώσεις:

SA και SB είναι κατηγορίες προϊόντων

SA1 έως SA6 και SB1 έως SB3 είναι ομάδες προϊόντων